མདའ་ལ་བརྟེན་ནས་འཕྲིན་ཡིག་བསྐུར་བའི་སྣང་ཚུལ་དེའང་སྒྲུང་དཔེ་ནང་དུ་མང་པོ་ཞིག་མཐོང་ཐུབ།བོད་རྒྱ་ཚིག་མཛོད་ཆེན་མོལས།མདའ་ཡིག་ནི་སྔར་བོད་ས་གནས་སྲིད་གཞུང་གི་དཔོན་རིགས་ཆེ་གྲས་ཕྱོགས་འགྲོའི་སྐབས་རྟ་ཁལ་མི་གསུམ་གྱི་ཁྲལ་འུལ་བསྐུལ་ཕྱིར་སྔོན་ཚུད་ནས་རལ་དམར་ལ་བྲིས་ཏེ་གཏོང་བའི་ཡི་གེ་ཡིན།ཞེས་པ་ལྟར་དཔེར་ན།ཧོར་གླིང་གཡུལ་འགྱེདལས།སྐབས་དེར་གླིང་པ་རྣམས་ཀྱི་ཞལ་གྲོས་འཆམ་པར་སང་ཉིན་ཉི་མ་ཤར་བ་དང་མཉམ་དུ་དཔའ་རྟུལ་བརྒྱད་པོ་ཧོར་སྒར་ལ་བརྒྱུགས་ནས་གུར་དཀར་རང་ལམ་ལ་ཚུད་པ་ཞིག་ཅིས་ཀྱང་བྱེད།གཞན་སུ་བསད་ཀྱང་སྡིག་པ་ཆེ་བ་ལས་ཕན་པ་མི་གདའ་བས་མ་འཕྱུག་མ་ཡོ་ཟེར་ནས་ཐག་བཅད་དོ།།དེར་ཡང་ཁྲོ་ཐུང་གི་བསམ་པར་དོ་ནུབ་ཧོར་ལ་བྱ་མ་བཏང་ན།དཔའ་རྟུལ་བརྒྱད་པོ་མཉམ་དུ་ཤར་ན།གུར་དཀར་རྒྱལ་པོ་མ་ཤི་མ་གསོན་པར་གླིང་རུའི་མདའ་འབེན་ལ་འཇོག་ངེས་པས་དོ་ནུབ་གསང་ཆ་ཅིག་གཏོང་དགོས་པའི་བློ་ངན་སྐྱེས་ནས།དེར་ས་སྲོས་ཙམ་དུ་མདའ་ཟངས་ལྟོང་མ་གཅིག་གི་མགུལ་ལ་ཡི་གེ་བྲིས་པར་ཧོར་སྙིང་མེད་སྨྱོན་པ་ཐང་གང་རྣམས་ཉོན་ཅིགསང་ཉི་རྩེ་ཤར་བ་དང་ལྷན་དུ་གླིང་དཔའ་རྟུལ་དྲག་རྒོད་བརྒྱད་ཧོར་སྒར་ལ་གུར་དཀར་རྒྱལ་པོ་ཞལ་མཇལ་གསུང་ཉན་ལ་འབྱོན་པར་ཡོད།ཉག་ཕྲན་མདའ།སྐྱ་རིང་མདུང་།སྔོན་མོ་མཚོན་གྱིས་ཕྱག་རྟགས་དང་།ཐག་ཉེ་ན་འཕྲུལ་གྱི་ཞགས་པས་བསུ་བ་བཏང་ནས་གུར་དཀར་ཁྱི་ར་ཐོད་མདའ་འབེན་ལ་འཇོག་རྒྱུ་ཡིན་འདུག་པས།མཐོ་ནམ་མཁའ།དམའ་ས་གཞུ།བར་སྣང་ཁམས།བྲག་དམར་དཀྱིལ།རྒྱ་མཚོའི་གཏིང་།ཐ་མ་འགག་གཏུགས་ན་འཕྱི་ཁུང་ཚུན་ལ་གབ་སྟེ།གར་ཐར་ལ་བྲོས་ཐབས་གང་དྲག་མ་བྱས་ན།གཤིན་རྗེའི་ཁྲམ་ལ་འདེབས་ངེས་ཡིན་པས་ཡིད་ལ་ཞོགཟེར་བ་ལས་ཧོར་སྒར་དུ་འཕངས་པས་མཆོང་ལྷའི་མདུན་དུ་བྱུང་།དེར་མདའ་མགུལ་ན་ཡི་གེ་འདུག་པ་མཐོང་ནས་རྒྱལ་པོ་གུར་དཀར་ལ་སྤྲད།ཞེས་ཁྲོ་ཐུང་གིས་མདའ་མོ་ཟངས་ལྟོང་མ་ཞིག་ལ་བརྟེན་ནས་ཧོར་ལ་གསང་འཕྲིན་བཏང་བ་དང་།ལུས་སྐྱེ་མཆེད་ཚིགས་གསུམ་སྨྱུག་ལ་གྲུབ།།འཕུར་ཡ་ཐང་དཀར་སྒྲོ་ལ་བྱས།།རྣོ་ཆོད་ལྕགས་རྒོད་མདེའུ་བཙུགས།།མདའ་ཉག་ཕྲན་འཕུར་ཤེས་གོ་ཆོད་ཡིན།།སྐེད་ལ་བཏགས་པའི་ཡིག་ཆུང་འདི།།རྒྱ་ཤོག་སེར་པོའི་ངོས་འཇམ་ལ།།ཡི་གེ་ནག་ཆུང་གྲལ་ལ་བཞུགས།།གཏམ་འདྲ་མ་མེ་ལོང་གཟུགས་བརྙན་འདི།།སྨ་མི་དགོས་དོན་ཚང་བང་ཆེན་ཡིན།།ངོ་མི་ཤེས་གསང་བའི་སྙིང་གཏམ་ཡིན།།ཞེས་གསང་འཕྲིན་གཏོང་མཁན་ཡང་མི་སུ་ཡིན་པ་མི་ཤེས་པའི་ཐུན་མོང་མ་ཡིན་པའི་ཁྱད་ཆོས་ཡོད་པར་བཞེད།ཐང་ཡིག་གསར་རྙིང་ལས།དམག་བྱེད་ཚེ་གསེར་མདའ་ཚུན་མདུན་ཅན་ཞིག་སྔོན་དུ་བརྫངས་ནས་བརྡ་གཏོང་།ལེ་དབར་བརྒྱ་རེའི་མཚམས་ནས་ན་ཚུགས་རེ་ཡོད།གནས་ཚུལ་འཚུབ་ཅན་རེ་བྱུང་ཚེ།བརྡ་མཁན་གྱི་དང་ཁར་དངུལ་གྱི་བྱ་ཞིག་འདོགས་ཚུབ་ཤིན་ཏུ་ཆེ་ན་དངུལ་བྱ་མང་དུ་འདོགས་པ་ལས་གསང་བའི་སྒོ་ནས་འབྲེལ་གཏུགས་བྱེད་པའི་ལག་ཆ་ཞིག་ཡིན་པ་རྟོགས་ནུས།ཡང་སྒྲུང་ལས།མདའ་ཉག་ཕྲན་འཕུར་ཤེས་གོ་ཆོད་ཡིན།།སྐེད་ལ་བཏགས་པའི་ཡིག་ཆུང་འདི།།རྒྱ་ཤོག་སེར་པོའི་ངོས་འཇམ་ཡིན།།ཡི་གེ་ནག་ཆུང་གྲལ་ལ་བཞུགས།།ཞེས་མདའ་འཕྲིན་བསྐུར་བའི་སྣང་ཚུལ་འདིགླིང་སྒྲུངདུ་མང་པོ་མཐོང་ཐུབ་ལ།དེར་དུས་ཡུན་ཐུང་ཐུང་ནང་འཕྲིན་འབྱོར་ཐུབ་པའི་ཁྱད་ཆོས་ཡོད་པར་མ་ཟད།ལྷག་པར་དུ་གསང་འཕྲིན་བཏང་ན་སྟབས་བདེའི་རང་བཞིན་ལྡན་པར་སྙམ།